आमिर ने साथ में स्टेज शो करने से किया था मना, बाद में सलमान खान ने दिया सहारा
Divya Bharti 49th Birth Anniversary; 90 के दशक के सबसे खूबसूरत एक्ट्रेसेस में एक दिव्या भारती की आज 49वीं बर्थ एनिवर्सरी है। यू तो दिव्या भारती के छोटे से जीवन में काफी सारे किस्से हैं लेकिन आमिर खान
90 के दशक के सबसे खूबसूरत एक्ट्रेसेस में एक दिव्या भारती की आज 49वीं बर्थ एनिवर्सरी है। यूं तो दिव्या भारती के छोटे से जीवन में काफी सारे किस्से हैं लेकिन आमिर खान के साथ हुए एक वाकये की काफी ज्यादा चर्चा होती है। दिव्या ने एक इंटरव्यू में खुलासा किया था कि आमिर की वजह से वो एक बार घंटों बैठ कर बाथरूम में रोई थीं।
दरअसल आमिर ने दिव्या के साथ स्टेज शो करने से मना कर दिया और उनकी जगह पर जूही चावला का नाम प्रोजेक्ट कर दिया था। ये बात दिव्या को काफी हर्ट कर गई और इसी वजह से वो काफी ज्यादा रोने लगी थीं। बाद में सलमान खान ने उन्हें सपोर्ट दिया था।
जाने आमिर खान से क्यों खफा हो गई थीं दिव्या..
कहा जाता है कि लंदन में हुए एक शो में दिव्या भारती अपना डांस स्टेप्स भूल गई थीं जिसकी वजह से आमिर उनसे नाराज हो गए थे। दिव्या ने एक इंटरव्यू में कहा था कि आमिर का एटीट्यूड उस वक्त सही नहीं था। वो भले ही सीनियर थे लेकिन उनका अंदाज बिल्कुल गलत था।
दिव्या के मुताबिक, 'शो के ऑर्गनाइजर्स ने मुझे बताया कि आमिर को ऐसा फील हुआ कि मैं उन्हें इग्नोर कर रही हूं। लेकिन मैं इग्नोर करूं या न करूं इससे फर्क क्या पड़ने वाला है। मैं तो हमेशा उन्हें हैलो सर कह के संबोधित करती हूं। मैंने उन्हें बिल्कुल नजरअंदाज नहीं किया था।'
बाथरूम में घंटो रोती रही थीं दिव्या
दिव्या ने आगे कहा, 'मेरा विश्वास करो, मैं इतना ज्यादा परेशान थी कि बाथरूम में घंटों बैठ कर रोती रह गई। हालांकि मुझे स्ट्रॉन्ग बनना था क्योंकि मैंने पेमेंट ले लिया था और किसी भी कीमत पर परफॉर्म करना था। वो तो सलमान खान थे जिन्होंने मुझे हिम्मत दिया जिसके बाद में परफॉर्म करने लायक हो सकी।'
आमिर की वजह से हाथ से फिसल गई थी फिल्म
दिव्या की मां ने भी एक इंटरव्यू में आमिर और दिव्या के बीच हुए विवाद पर बात की थी। उनके मुताबिक, 'आमिर की वजह से फिल्म 'डर' में दिव्या को जूही चावला से रिप्लेस कर दिया गया था। 1993 में आई फिल्म डर में शाहरुख की जगह आमिर काम करने वाले थे। जब आमिर को फिल्म ऑफर हुई तो उन्हें पता चला कि फिल्म में दिव्या भारती लीड रोल में है।
इसके बाद उन्होंने मेकर्स से कह के दिव्या की जगह जूही को लीड रोल दिलवा दिया। इस बात से भी दिव्या काफी खफा हुई थीं। हालांकि बाद में आमिर भी फिल्म से चलते बने और उनकी जगह शाहरुख खान को कास्ट किया गया। ये फिल्म बहुत बड़ी हिट साबित हुई, इस फिल्म के बाद शाहरुख के करियर को एक नया आयाम मिल गया।
रहस्यमयी हादसे में हुई थी मौत 
दिव्या भारती ने 1992 में रिलीज हुई फिल्म विश्वात्मा से बॉलीवुड डेब्यू किया। ये फिल्म हिट नहीं हुई लेकिन इससे उन्हें रातों-रात बहुत पॉपुलैरिटी मिली। इस फिल्म के रिलीज के एक हफ्ते बाद ही दिव्या की दूसरी फिल्म दिल का क्या कसूर रिलीज हुई। ये फ्लॉप थी।
इसी साल दिव्या, डेविड धवन की फिल्म शोला और शबनम में गोविंदा के साथ नजर आईं। ये दिव्या की पहली बड़ी हिट फिल्म थी। 1992 में ही दिव्या फिल्म दीवाना, जान से प्यारा, दिल आशना है, बलवान, दिल ही तो है, दुश्मन जमाना, गीत में नजर आई। दिव्या 19 साल की उम्र में 21 फिल्में कर बॉलीवुड की टॉप एक्ट्रेसेस में गिनी जाने लगी थीं लेकिन 1993 में एक रहस्यमयी हादसे में उनकी मौत हो गई।
दिव्या भारती से जुड़ी ये खबर भी पढ़ें
 21 फिल्में कर बॉलीवुड की टॉप एक्ट्रेस बनीं थीं दिव्या:एक दिन पहले घर की डील की और अगले दिन 5वीं मंजिल से गिरकर हुई मौत
फिल्म एक्ट्रेस दिव्या भारती की आज 49वीं बर्थ एनिवर्सरी है। दिव्या 19 साल की उम्र में 21 फिल्में कर बॉलीवुड की टॉप एक्ट्रेसेस में गिनी जाने लगी थीं लेकिन एक हादसे में 1993 में उनकी मौत हो गई।
आज उनकी बर्थ एनिवर्सरी पर पढ़िए उनकी मौत और जिंदगी दोनों से जुड़े किस्से…
किस्सा शुरू करते हैं दिव्या भारती की जिंदगी के अंतिम दिन से। 5 अप्रैल 1993 को दिव्या हैदराबाद से मुंबई दोपहर बाद लोटी थीं और उसी दिन उन्होंने फ्लैट की डील को फाइनल किया था। इस डील से वो बेहद खुश थीं क्योंकि उस समय वो वर्सोवा के तुलसी अपार्टमेंट के पांचवें फ्लोर पर किराए के फ्लैट में रहती थीं जिसे उनके पति साजिद नाडियाडवाला ने उन्हें दिलाया था। पूरी खबर पढ़ें